Guido van Rossum

Guido van Rossum (; født 31. januar 1956) er en nederlandsk programvareutvikler best kjent som skaperen av programmeringsspråket Python, noe han hadde lederansvaret for inntil han trakk seg fra posisjonen i juli 2018.

Oppvekst og liv 
Guido er født og oppvokst i Nederland, hvor han tok en mastergrad i matematikk og IKT ved Universitetet i Amsterdam i 1982. Han har en bror ved navnet Just van Rossum, som er en typograf og programvareutvikler som designet skrifttypen som blir brukt i "Python Powered" logoen.

Guido bor i Belmont, California med sin kone, Kim Knapp, og deres sønn. Ifølge hjemmesiden hans og nederlandske navne-konvensjoner, er van i navnet hans stavet med stor forbokstav når han er referert til med etternavnet alene, men ikke når man benytter både fornavnet og etternavnet samtidig.

Arbeid
Mens han jobbet for Centrum Wiskunde & Informatica (CWI), skrev Van Rossum en glob() rutine som han donerte til BSD Unix i 1986 og hjalp til med å utvikle programmeringsspråket ABC. Han sa en gang, "Jeg prøver å nevne ABCs påvirkning, fordi jeg står i gjeld til alt det jeg lærte underveis i det prosjektet, og til menneskene som jobbet på det." Han har også skapt Grail, en tidlig nettleser skrevet i Python, og involvert seg i diskusjoner om HTML standarden.

Han har jobbet for en rekke forsknings-institutter inkludert Centrum Wiskunde & Informatica (CWI) i Nederland, National Institute of Standards and Technology (NIST) i USA, og Corporation for National Research Initiatives (CNRI). Fra 2000 til 2003 jobbet han for firmaet Zope. I 2003 forlot van Rossum Zope for å begynne hos firmaet Elemental Security. Mens han var der jobbet han på et skreddersydd programmeringsspråk for selskapet. Fra 2005 til desember 2012 jobbet han ved  Google, hvor han brukte halvparten av arbeidstiden sin på å utvikle programmeringsspråket Python. I Januar 2013 startet han å jobbe for Dropbox.

Python

I desember 1989 var Van Rossum på utkikk etter et "'hobby' programmerings-prosjekt som kunne holde han opptatt i løpet av romjulen", siden kontoret var stengt da han bestemte seg for å skrive en 
interpreter for et "nytt skript språk han hadde tenkt på i det siste: en arvtager etter programmeringsspråket ABC som kunne appellere til  Unix og C hackere". Han forklarer valget av navnet "Python" med at han "var i et lett respektløst humør (og en stor fan av Monty Python's Flying Circus)".

Han har forklart at Pythons forgjenger, ABC, var inspirert av SETL, og påpeker at ABCs med-utvikler Lambert Meertens hadde "tilbrakt et år hos SETL gruppen ved NYU før han kom opp med det endelige designet for ABC".

I juli 2018 annonserte Van Rossum at han ville trekke seg fra posisjonen som leder for programmeringsspråket Python.

Programvareutvikling for alle
I 1999 sendte Van Rossum et forslag til DARPA om finansiering kalt "Computer Programming for Everybody," hvor han ytterligere klargjør målene sine for hva Python skulle være:
 Ett enkelt og intuitivt språk som skal være like kraftfullt som konkurrerende språk
 Åpen kildekode, slik at alle kan bidra til utviklingen av språket
 Kildekode som er like forståelig som engelsk
 Egnet for dagligdagse oppgaver, slik at utviklingstiden er kort

Python har vokst, og har blitt et populært programmeringsspråk. Per oktober 2017 var det nummer to av de mest populære språkene på GitHub, en sosial programmerings-nettside, bak JavaScript og foran Java. Ifølge en popularitetsundersøkelse for programmeringsspråk  er det konsistent blant de ti mest omtalte språkene i jobbannonser. Python er også blant de ti mest populære språkene ifølge TIOBE Programming Community Index.

Mondrian
Hos Google utviklet Van Rossum Mondrian, et nett-basert kodegjennomgangs system skrevet i Python og benyttet internt i selskapet. Han navnga programvaren etter den nederlandske maleren Piet Mondriaan. Han navnga et annet relatert programvare prosjekt etter Gerrit Rietveld, en nederlandsk designer.

Dropbox
I 2013 startet Van Rossum å jobbe for skylagringsfirmaet Dropbox.

Priser
 I 2002 ved FOSDEM konferansen i Brussel mottok Van Rossum 2001 prisen Award for the Advancement of Free Software fra Free Software Foundation (FSF) for arbeidet sitt på Python.
 I mai 2003 mottok han en pris fra NLUUG.
 I 2006 mottok han anerkjennelsen som en fremragende ingeniør fra Association for Computing Machinery.
 I 2018 ble han gjort til stipendiat hos Computer History museum.

Referanser

Eksterne lenker
 
 Historien om Python Guidos blog om historien til Python og designvalg
 Programvareutvikling for alle
 Intervju med Guido van Rossum hos FLOSS Weekly
 Guido van Rossum Guidos intervju hos Workspiration
 Computerworld intervju med Guido van Rossum om Python
 Google App Engine — Kjør web applikasjonene dine på Google sin infrastruktur — teknisk foredrag av Guido van Rossum om Google App Engine ved Stanford University. (online video arkiv)

Fri programvare
Nederlendere
Programmerere
Personer fra Haarlem